LINE BK คว้ารางวัลจาก 2 เวทีระดับโลก
LINE BK คว้ารางวัลจาก 2 เวทีระดับโลก สะท้อนศักยภาพและความแข็งแกร่งกับการเป็น Social banking รายแรกของเมืองไทย
30 มี.ค. 2565

บริษัท กสิกร ไลน์ จำกัด ผู้ให้บริการ LINE BK นำโดย ธนา โพธิกำจร ประธานเจ้าหน้าที่บริหาร คว้ารางวัลจาก 2 เวทีระดับโลก สะท้อนภาพการเป็น Social Banking ของไทยที่มีศักยภาพการเติบโตที่แข็งแกร่ง โดยรางวัลที่ได้รับ ได้แก่รางวัล Embedded Finance ในประเภท Celent Model Bank จากเวทีงานประกาศรางวัล Celent Model Awards 2022 จัดขึ้นโดย Celent ซึ่งเป็นบริษัทวิจัย และให้คำปรึกษาชั้นนำ ด้านเทคโนโลยีสำหรับสถาบันการเงินระดับโลก โดยรางวัลนี้เป็นรางวัลที่มอบให้กับผู้ประกอบธุรกิจภาคการเงินที่มีการนำเทคโนโลยีไปใช้ในด้านต่าง ๆ อย่างยอดเยี่ยม และส่งผลต่อความสำเร็จของธุรกิจ ซึ่งบริษัทฯ ได้รับรางวัล Embedded Finance เนื่องจากมีการผสมผสานบริการทางการเงิน LINE BK ไว้ในแอปพลิเคชัน LINE ได้อย่างครบวงจร รางวัล ASIA’S BEST IN CUSTOMER INTERACTIONS จากเวที Financial Insights Innovation Awards 2022 (FIIA) ที่จัดขึ้นเพื่อยกย่ององค์กรทางการเงินที่นำนวัตกรรมเข้ามามีส่วนทำให้บรรลุวัตถุประสงค์ทางธุรกิจ โดย LINE BK ถือเป็น Social Banking รายแรกในประเทศไทยที่ให้บริการด้านการเงินและสินเชื่อภายในแอปพลิเคชัน LINE ที่มีผู้ใช้งานกว่า 50 ล้านคน หรือคิดเป็นเกือบ 90% ของประชากรคนไทย ซึ่งหลังเปิดให้บริการมากว่า 1 ปี ปัจจุบัน LINE BK มีผู้ใช้งานมากกว่า 4 ล้านคน สะท้อนให้เห็นแนวโน้มที่คนไทยหันมาใช้บริการผ่านช่องทางดิจิทัลมากขึ้นอย่างเห็นได้ชัด ซึ่งทั้ง 2 รางวัลนี้ทาง บริษัทฯ ได้รับการประกาศรางวัล เมื่อเร็วๆ นี้ ผ่านทางออนไลน์และในปี 2021 ที่ผ่านมา LINE BK ยังได้รับรางวัลจากสื่อมวลชน รวมถึงองค์กรหรือสถาบันด้านการเงินการธนาคารและนวัตกรรมระดับโลก มากถึง 16 รางวัล จากการเป็นผู้ให้บริการ Social Banking รวมถึงการให้บริการสินเชื่อที่ได้นำเทคโนโลยีเข้ามาช่วยวิเคราะห์ความเสี่ยง เพื่อเพิ่มโอกาสให้ผู้มีอาชีพอิสระหรือรายได้น้อยสามารถเข้าถึงสินเชื่อในระบบได้ง่ายมากขึ้น เช่น รางวัล Best Digital Lending Service in Thailand จากโครงการ The Asian Banker Thailand Awards 2021 และ รางวัล Best Digital Bank – Thailand จาก โครงการ Global Retail Banking Innovation Awards 2021 เป็นต้น